b'\n_START_ARTICLE_\nDe ulikeverdige traktater\n_START_PARAGRAPH_\nDe s\xc3\xa5kalt ulikeverdige traktater (tradisjonell kinesisk: \xe4\xb8\x8d\xe5\xb9\xb3\xe7\xad\x89\xe6\xa2\x9d\xe7\xb4\x84, forenklet kinesisk: \xe4\xb8\x8d\xe5\xb9\xb3\xe7\xad\x89\xe6\x9d\xa1\xe7\xba\xa6, pinyin: B\xc3\xb9p\xc3\xadngd\xc4\x9bngti\xc3\xa1oyu\xc4\x93) ble inng\xc3\xa5tt mellom midten av 1800-tallet og den f\xc3\xb8rste verdenskrig mellom de vestlige \xc2\xabfremmedmaktene\xc2\xbb (Storbritannia, Frankrike, USA, Russland og andre) og Japan p\xc3\xa5 den ene side, og Kina, Japan og Korea p\xc3\xa5 den andre._NEWLINE_Uttrykket er benyttet av nasjonene som betrakter dem som p\xc3\xa5tvunget. Avtalene innskrenket p\xc3\xa5 en rekke m\xc3\xa5ter b\xc3\xa5de kinesisk, koreansk og japansk territoriell integritet, forvaltning, politikk og rettspleie._NEWLINE_Et s\xc3\xa6rlig i\xc3\xb8ynefallende trekk ved de fleste traktatene er de traktatsbyer og privilegerte soner som fremmedmaktene derved skaffet seg utstrakt kontroll over. Det dreide seg om havnebyer, hvorav enkelte var elvehavner. Traktatene med Russland innebar imidlertid enorme territorielle endringer ved at den kontraktsfestede grense ble flyttet langt s\xc3\xb8rover. Disse grenseeendringene er dessuten blitt st\xc3\xa5ende, mens de \xc3\xb8vrige ulikeverdige traktater etterhvert er blitt opphevet eller blir irrelevante av andre grunner._NEWLINE_Traktatene tvang ogs\xc3\xa5 Kina og Korea til \xc3\xa5 \xc3\xa5pne seg for handel og for utlendingers eiendomserverv, og \xc3\xa5pnet for fremmedmaktenes rettigheter til \xc3\xa5 sende misjon\xc3\xa6rer inn i landets indre deler og deres eksempsjon fra kinesisk lov p\xc3\xa5 alle vesentlige punkter.\n_START_SECTION_\nBruken av begrepet\n_START_PARAGRAPH_\nP\xc3\xa5 offisielt niv\xc3\xa5 ble uttrykket ulikeverdige traktater (B\xc3\xb9p\xc3\xadngd\xc4\x9bngti\xc3\xa1oyu\xc4\x93) f\xc3\xb8rste gang brukt av regjeringen i Beijing i 1926 da den kinesisk-belgiske traktat av 1865 ble opphevet. F\xc3\xb8rst 17 \xc3\xa5r senere kunne Kina erkl\xc3\xa6re at de ulikeverdige traktaters era var omme, da de undertegnet opphevelsesavtaler med USA og Storbritannia om blant annet eksterritorialitetsrettigheter._NEWLINE_For Koreas del ble de ulikeverdige traktater i praksis verdil\xc3\xb8se da Japan innledet sin okkupasjon av landet i 1910.'